**Frigate Ecojet** (russisk: Фрегат Экоджет, *Fregat Ekodzjet*) er et russisk program for utvikling av et nytt wide-body kort- og mellomdistanse passasjerfly basert på et nytt aerodynamisk design og en ny kabinkonfigurasjon. Prosjektet startet i 1991 under navnet **Tu-304**, med Valentin Klimov (daværende sjefsdesigner for Tupolevs designbyrå) som leder, og hadde i utgangspunktet som hovedmål å utvikle et sivilt fly med kapasitet til å frakte opptil 500 passasjerer. Siden 2004 har prosjektet vært drevet av et nytt designbyrå som ble etablert som et datterselskap av Tupolev og som er under ledelse av Klimov selv, mens selskapet ledes av Klimovs sønn, Aleksandr Klimov.

Hovedmålet med Frigate Ecojet-programmet er å utvikle en serie med nye wide-body mellomdistanse rutefly som vil være i drift innen 2018.

Flyet er ventet å ha en rekkevidde på mellom 3 000 og 4 000 kilometer.

Tekniske egenskaper
-------------------

Figuren viser en snittegning av skroget på Frigate Ecojet. Typisk kabinkonfigurasjon for flyet er tre midtganger og ti seter i bredden i en 2-3-3-2-konfigurasjon.
Setekart for ulike varianter av Frigate Ecojet
Frigate Ecojet har et ovalt eller ellipseformet skrog, i motsetning til den tradisjonelle runde formen som benyttes av andre passasjerfly. Den valgte aerodynamiske formen sikrer at de fysiske dimensjonene blir minst mulige for flyet med plass til 300-350 passasjerer i tre klasser. Det vil ha tre midtganger, med minst 50 centimeter (20 tommer) brede seter og en avstand på minst 81 centimeter (32 tommer) mellom seteradene. I en kabinkonfigurasjon med utelukkende økonomiklasse kan antallet seter økes til 400. Flyet har plass til 302 passasjerer i en vanlig kabinkonfigurasjon med tre klasser (businessklasse, mellomklasse (Premium Economy) og økonomiklasse).

Spesifikasjoner
---------------

**Hovedspesifikasjoner for Frigate Ecojet**

|  |  |  |  |  |
| --- | --- | --- | --- | --- |
| **Setekapasitet** | 260 | 280 | 302 | 352 |
| **Nyttelast** | 24 700 kg | 26 600 kg | 28 690 kg | 33 440 kg |
| **Rekkevidde** | 4 541 km (2 452 nm) | 4 042 km (2 183 nm) | 3 500 km (1 890 nm) | 2 343 km (1 265 nm) |
| **Marsjhastighet** | Mach 0,8 | Mach 0,8 | Mach 0,8 | Mach 0,8 |
| **Startvekt** | 123 t | 123 t | 123 t | 123 t |
| **Påkrevd startdistanse** | 2 375 m (7 792 ft) | 2 375 m (7 792 ft) | 2 375 m (7 792 ft) | 2 375 m (7 792 ft) |
| **Påkrevd landingsdistanse** | 2 336 m (7 664 ft) | 2 336 m (7 664 ft) | 2 336 m (7 664 ft) | 2 336 m (7 664 ft) |
|

Galleri
-------

* Logo for Frigate Ecojet-programmetLogo for Frigate Ecojet-programmet
* Frigate Ecojet under flyging i marsjhøydeFrigate Ecojet under flyging i marsjhøyde
* Frigate Ecojet under en venstresving i luftenFrigate Ecojet under en venstresving i luften
* Frigate Ecojet med hjulene ute under landingFrigate Ecojet med hjulene ute under landing
* Frigate Ecojet parkert ved terminalFrigate Ecojet parkert ved terminal
* Økonomiklassekabinen på Frigate EcojetØkonomiklassekabinen på Frigate Ecojet

Se også
-------

* Irkut MC-21
* Sukhoj Superjet 100
* Sukhoj Superjet 130
* Comac C919
* Boeing 787
* Airbus A350

Referanser
----------

1. ↑  «Russia begins tests of new civilian aircraft» **(engelsk)**. Russia Beyond The Headlines. 10. august 2012. Besøkt 20. juni 2015.
2. ↑  «Frigate Ecojet» **(engelsk)**. GlobalSecurity.org. Besøkt 20. juni 2015.
3. ↑  «Analysis: Frigate Ecojet plans its own Russian revolution» **(engelsk)**. Flightglobal. 11. august 2014. Besøkt 20. juni 2015.
4. ↑  «Frigate Ecojet Aircraft» **(engelsk)**. frigate-ecojet.ru. Arkivert fra originalen 10. juli 2015. Besøkt 20. juni 2015.
5. ↑  «TsAGI confirms high lift characteristics of Frigate Ecojet wing» **(engelsk)**. TsAGI. 7. august 2013. Besøkt 20. juni 2015.

Eksterne lenker
---------------

* (en) Frigate Ecojet – kategori av bilder, video eller lyd på Commons Rediger på Wikidata
* Offisiell nettside for Frigate Ecojet-programmet på frigate-ecojet.ru (engeelsk)

Portal: Luftfart